open-index/open-wikipedia-markdown huggingface dataset:
Inisfallen-annalene

**Inisfallen-annalene** er en krønike som omhandler middelalderens historie i Irland. Den har mer enn 2 500 opptegnelser som strekker seg i år mellom 433 og 1450 e.Kr., men man antar at den ble skrevet i tidsrommet mellom 1100-tallet og 1400-tallet. 

Manuskriptet antas å ha blitt kompilert i 1092, da krøniken er skrevet av en enkelt skribent ned til dette punktet, men oppdatert av mange forskjellige hender deretter. Den ble skrevet av munkene i klosteret Innisfallen Abbey på øya Innisfallen på Lough Leane, nær Killarney i Munster, men benyttet seg av kilder produsert på forskjellige sentre rundt Munster, så vel som en Clonmacnoise-gruppetekst av den hypotetiske *Chronicle of Ireland*.

Foruten de kronologiske opptegnelsene inneholder manuskriptet en kort, fragmentert fortelling om historien til det førkristne Irland, kjent som den 'prepatrickianske seksjonen' etter Sankt Patrick av Irland (ca. 385 – ca. 461) som er kreditert for å ha innført kristendommen på øya. Denne seksjonen har mange elementer til felles med manuskriptet *[[Lebor Gabála Érenn]]*.

Selv om verket er skrevet på Irland og omhandler irsk historie er det mange referanser som har betydning for historikerne for å forstå skotsk historie.

Annalene blir nå oppbevart i biblioteket Bodleian Library i Oxford i England. I 2001 krevde kommunestyremedlemmet for partiet Fianna Fáil i Killarney, Brian O'Leary, at annalene skulle bli tilbakelevert til Irland og byen.

## Referanser


## Litteratur
* Evans, Nicholas (2010): *The Present and the Past in Medieval Irish Chronicles*, Studies in Celtic History 27, Woodbridge: Boydell
* Hughes, Kathleen (1972): *Early Christian Ireland: Introduction to the Sources*, Sources of History, London: Hodder and Stoughton
* Mac Airt, Seán (1951): *The Annals of Inisfallen: MSS Rawlinson B503*, Dublin: Hodges, Figgs & Co

## Eksterne lenker
* Annals of Inisfallen &mdash; *Annalenes tekst (Mac Airts oversettelse til engelsk)*
* Annals of Inisfallen &mdash; *Original teksten (i en blanding av [[latin]] og [[irsk]])*
* Annals of Inisfallen &mdash; Digital Bodleian
* Kravet for at ''Inisfallen-annalene'' skal bli tilbakelevert til Killarney &mdash; *artikkel i lokalavis* (engelsk)
Ama-no-Uzume

**Ama-no-Uzume** (天宇受売命) er gudinnen for latter og festligheter i den japanske religionen shinto. Hun er en del av den kjente historien om den savnede solgudinnen, Amaterasu.

Amaterasus bror, stormguden Susanoo, hadde lagt hennes hellige bygg i ruiner og drept en av hennes tjenestepiker fordi hun ikke vill stole på ham. Til gjengjeld ble gudinnen skrekkslagen over broren vrede, og trakk seg tilbake til en hule, Ama-no-Iwato. Uten solgudinnen ble verden mørk, men gudene kunne ikke lokke Amaterasu ut fra gjemmestedet sitt.

Den slue Ama-no-Uzume begynte å danse oppå en balje hun hadde snudd og satt foran huleinngangen, mens hun rev av seg klærne foran de andre gudene. De syntes dette var så komisk at de lo hjertelig ved synet av henne.

Amaterasu hørte dem, og kikket ut for å se hva de lagde slikt oppstyr for. Da hun åpnet hulen, så hun sitt eget vakre speilbilde i et speil Ame-no-Uzume hadde plassert ved et tre, og sakte kom hun ut fra skjulestedet.

I det øyeblikk Amaterasu var ute, sprang guden Ameno-Tajikarawo fram og lukket huleinngangen bak henne og nektet å flytte seg så hun kunne gå inn dit igjen. En annen gud bandt et magisk shirukume-tau rundt inngangen. Solgudinnen ble da spurt av gudene, Ame-no-Koyane og Futodama om å komme tilbake til det guddommelige. Hun gikk med på det, og verdens lys ble gjenopprettet.

Ama-no-Uzume blir fremdeles tilbedt i dag som en shintokami, japansk guddom. Hun er også kjent som *Amano-Uzume*, og er datter av Oho-Yama.
Sverreætten

**Sverreætten** er en vanlig betegnelse på de norske kongene og deres familier som stammer i mannslinjen (agnatisk) fra kong Sverre. Dette for å skille ætten fra hårfagreætten som brukes om de kongene og disses familier som i mannslinjen stammer fra Harald Hårfagre.

Betegnelsen *sverreætten* brukes fordi det i vår tid anses for å være mest sannsynlig at Sverre ikke stammer fra Harald Hårfagre i mannslinjen.

Sverreætten døde i 1319 ut i mannslinjen med kong Håkon V Magnusson.
Funayūrei

**Funayūrei** (船幽霊) er en ånd fra japansk mytologi. Funayūrei er spøkelser etter folk som har omkommet på havet. De nærmer seg mennesker i båter og spør om å få låne ei øse. Hvis de får det, vil de øse sjøvann opp i båten til den synker.

## Se også

* Yūrei
* Japansk mytologi
* Spøkelse

## Referanser
Kirkerådet

**Kirkerådet** leder Den norske kirkes arbeid på nasjonalt nivå. Kirkerådet ble opprettet ved lov i 1969, som en videreutvikling av Bispedømmerådenes fellesråd av 1953, og nyordnet i 1984 – samtidig som Bispedømmerådenes fellesmøte ble omdannet til Kirkemøtet. Harald Hegstad er valgt leder av Kirkerådet siden 2024. Kirkerådets sekretariat ligger i Kirkens Hus i Oslo, og ledes siden 2024 av direktør Ole-Edvard Wold-Reitan.

## Struktur
Kirkerådets hovedoppgave er å være forberedende og iverksettende organ for Kirkemøtet, som er kirkens øverste valgte organ. Kirkerådet velges normalt for fire år av gangen, og har 17 medlemmer.
** én folkevalgt leder
** tolv folkevalgte, leke representanter
** én lek kirkelig tilsatt
** to prester
** Bispemøtets preses

Kirkerådets sekretariat har tidligere vært ledet av kirkerådsdirektørene Georg Hille (1971–1974), Ivar Ramvi (1974–1978), Johannes Ulltveit-Moe (1979–1990), Knut Andresen (1990–1996), Erling Pettersen (1996–2006), Jens-Petter Johnsen (2006–2018) og Ingrid Vad Nilsen (2018–2024). 

## Arbeidsfelt
Kirkerådet avholder inntil fem årlige møter, og et eget arbeidsutvalg tar seg av saker mellom hovedmøtene. Ved siden av å forberede og iverksette saker for Kirkemøtet, har Kirkerådet koordineringsansvar for Den norske kirkes katastrofe- og ulykkesberedskap.  

## Referanser


## Eksterne lenker
* Kirken.no Infoside om Kirkerådet
Kashyyyk

**Kashyyyk** er en fiktiv planet fra Star Wars-universet.

Kashyyyk ligger i Mytaranor-sektoren, og er hjemme-planeten til Wookiene. Skogene på planeten er gigantiske, og Wookieene holder til i trehus langt over selve planet-jorden. Etter det store slaget ved Kashyyyk, hvor republikken kjempet mot separatistene, ble ordre 66 iverksatt - hvor klone-soldatene vendte seg mot deres tidligere allierte og ønsket å ødelegge alle Jediene.

Chewbacca og Wookiee-lederen Tarful tok også Jedi-mesteren Yoda til en flukt-kapsel som han kunne bruke for å komme seg unna til Dagobah i eksil fra klonene som gjennomførte Order 66. De fleste av Wookiene ble deretter slavebundet, og planeten havnet under en blokade av resten av imperiet. Etter ødeleggelsen av Dødsstjernen ble Kashyyyk gradvis frigjort fra imperiets klør.
Irlands herrelandslag i fotball

**Irlands herrelandslag i fotball** er det nasjonale fotballaget til Irland. Laget blir administrert av Football Association of Ireland. Fotballforbundet ble stiftet i 1921, ble medlem i FIFA i 1923 og medlem i UEFA i 1954. De fleste av de irske spillerne spiller i .

## VM-resultater

## EM-resultater

## Nåværende tropp
7. november 2017  Irlands tropp til VM-kvalifiseringskampen mot  6. oktober 2016 og  9. oktober 2016

### Andre spillere
Spillere som har vært med i landslagstroppen de siste 12 månedene.

## Referanser


## Eksterne lenker
* 
*  Profil hos UEFA
*  Profil hos FIFA
Fritz Huitfeldt

**Fritz Huitfeldt** (født 4. september 1939 i Oslo, død 27. oktober 2022) var en norsk jurist og politiker (H).

## Bakgrunn, utdannelse og yrke
Han tilhørte den danske adelsslekten Huitfeldt. Etter å ha tatt artium i 1958, gikk han på befalsskolen for ingeniørvåpenet, og tok så juridisk embedseksamen i 1968. Han arbeidet for Studentsamskipnaden i Oslo og som eiendomssjef i OBOS. I 1988 fikk han advokatbevilling. Huitfeldt var onkel til politikeren Anniken Huitfeldt (Ap).

## Politisk karrière
Huitfeldt ble innvalgt i Oslo bystyre i 1980. Fra 1989 til 1990 var han byråd for bydelene. 

Kommunevalget i 1995 ga borgerlig flertall i Oslo, men Høyres førstekandidat Michael Tetzschner ønsket heller å samarbeide med Kristelig Folkeparti og Venstre enn med Fremskrittspartiet. På grunn av samarbeidsproblemene klarte ikke de fire partiene å samle seg om noe felles forslag, noe som førte til at Rune Gerhardsen (Ap) kunne fortsette som byrådsleder. Tetzschner kom etter dette under press, og trakk seg i oktober 1995. En turbulent vinter fulgte der Høyre hadde flere byrådslederkandidater etter hverandre, og til slutt pekte på Huitfeldt som kompromisskandidat.

Huitfeldt fikk oppgaven med å lede forhandlingene om et byråd med Frp, som Høyre etter hvert hadde åpnet for. Forhandlingene førte frem til en avtale i april 1996, men den nyvalgte bystyrerepresentanten Khalid Mahmood (H) nektet å støtte et forslag fra Frp om å lage et såkalt "innvandrerregnskap". Etter dette brøt forhandlingene sammen på målstreken, selv om partiene i utgangspunktet var enige. Da Gerhardsen i desember 1996 trakk seg fordi han ikke ville styre på et borgerlig budsjett for 1997, kom Huitfeldt imidlertid tilbake og ble utpekt som leder for et rent Høyre-byråd.

De borgerlige partiene beholdt flertallet etter valget i 1999. Høsten 2000 avslørte mediene flere feil og forsømmelser ved styringen av byen. Bjørn Stordrange (H) hadde fakturert Oslo Sporveier 1,9 millioner i advokatutgifter samtidig som han var styreleder for det samme foretaket, noe han hadde fått støtte fra samferdselsbyråden for. Økonomien ved Ullevål sykehus var anstrengt, og rehabiliteringen av Frognerbadet hadde ført til budsjettoverskridelser. Frp fremmet derfor forslag om mistillit mot Huitfeldt og byrådet hans, noe Arbeiderpartiet og SV etter noe tvil støttet. Selv om han selv varslet sin avgang og ville forhandle om å utvide byrådet med KrF og Venstre, avsatte bystyret ham 8. november 2000. Huitfeldt trakk seg deretter som byrådslederkandidat, og Høyre utpekte Erling Lae til å etterfølge ham. Han fortsatte i bystyret til 2003, men tok ikke gjenvalg og forlot politikken.

## Referanser
Shanty-festivalen

**Shanty-festivalen** er en shanty-festival som blir arrangert i juni hvert år av Langesund Mandsangforening i Langesund. Den første festivalen ble arrangert i 1991, og festivalen har siden da vokst til en årlig festival med opptil 500 sangere fra de fleste land rundt Nordsjøen.

## Eksterne lenker
* Om Shanty-festivalen hos Langesund Mandssangforening
Slovenias herrelandslag i fotball

**Slovenias herrelandslag i fotball** er det nasjonale fotballaget til Slovenia, og dette landslaget blir administrert av Slovenias fotballforbund. Det slovenske fotballforbundet ble stiftet i 1920, og de ble medlem av FIFA i 1992. Slovenia har deltatt i to VM-sluttspill, og nasjonalstadion er Arena Petrol i Celje.

## Meritter
* Beste resultat fra VM: Utslått i gruppespillet i 2002 og 2010.
* Beste resultat fra EM: Utslått i gruppespillet i 2000.

## VM-resultater

## EM-resultater

## Nåværende tropp
Oppdatert 12. juni 2024.

Slovenias tropp til EM i fotball 2024 fra 14. juni til 14. juli 2024.

### Andre spillere
Spillere som nylig har vært med i landslagstroppen.

## Referanser


## Kilder
* Olsen, Egil Roger (2002): *DRILLOS VERDEN*. Kagge Forlag AS, OSLO. ISBN 82-489-0244-7

## Eksterne lenker
*  FIFAs profil om Slovenia
*  Oversikt over slovenske spillere som har flest landskamper og landslagsmål (RSSSF)
Labradorsjøen

**Labradorsjøen** (engelsk: *Labrador Sea*, fransk: *Mer du Labrador*) er et randhav i det nordlige Atlanterhavet, mellom Newfoundland og Labrador og Grønland. Ei linje fra Kapp Farvel på Grønland til Kapp St. Francis på østspissen av Newfoundland danner grense mot sjølve Atlanterhavet, mens 60°N er satt som grense mot Davisstredet i nord.

Areal ca. 1 mill. km². Største dyp ca. 4&nbsp;000 m.

## Referanser
Hibagon

**Hibagon**, eller **Hinagon**, er Japans svar på Bigfoot eller Yeti. Den lever i fjellet, og er relativt kort (rundt 150 cm) men har store føtter. Den har blitt rapportert sett i skogene rundt Hibafjellet i Hiroshima, og skal utseendemessig minne om en gorilla.

## Se også

* Overnaturlige vesener
Gashadokuro

**Gashadokuro** (がしゃどくろ) (også kjent som okoduro) er, ifølge japansk folkeminne, er en ånd som tar form av et gigantisk skjelett. Skjelettet er laget av hodeskallene til mennesker som døde på slagmarken eller av sult/hunger. Mens liket blir en gashadokuro, blir ånden en egen yōkai, kjent som hidarugami. Gashadokuro er 10 meter eller høyere,.ofte femten ganger høyere enn en gjennomsnittlig person. Hvis en gashadokuro ser et menneske, vil den ta tak i det og bite av det hodet hvis det ikke flykter raskt. Gashadokuro skapes ved å samle beinene fra folk som har sultet til døde. Den eneste måten å bli vár en gashadokuro på forhånd, er ved å høre en ringelyd inne i øret.
Aleksandr Beljavskij

**Aleksandr Genrikhovitsj Beljavskij** (russisk Александр Генрихович Белявский, ukrainsk Олександр Генріхович Бєлявський - *Oleksandr Henrikhovytsj Bjeljavskyj*, født 17. desember 1953 i Lviv, Ukraina) er stormester i sjakk. 

Beljavskij bor for tiden i Slovenia. Han er kjent for sin aggressive spillestil og klassiske åpningsrepertoar. Han ble juniorverdensmester i 1973 og sovjetmester i 1974 og 1990. Beljavskij ble spådd engang å bli verdensmester, men lyktes bare å være kandidat i 1983, der han tapte i kvartfinalen for Garri Kasparov.

Han er kanskje best kjent blant norske sjakkinteresserte som spilleren som fikk samme poengsum som Magnus Carlsen (og noe høyere ratingprestasjon, siden han møtte sterkere motstand) i NH Chess Tournament sommeren 2006.

## Referanser


## Eksterne lenker
*
Ungavabukten

**Ungavabukten** er en stor bukt i nordøstre Canada som sammen med Hudsonstredet utgjør den nordlige kystlinjen til provinsen Quebec. Nord for bukten ligger Baffinøyen. Ungavabukten er omkring 260 km bred og har et areal på  33&nbsp;000 km². Bukten er ikke særskilt dyp, men mot Labradorsjøen og Atlanterhavet, i nærheten av Kapp Chidley, nås et dyp på bortimot 300 meter. 

De største elvene som renner ut her, er 874 km lange Koksoak River og lengre øst den 565 km lange George River.

Det finnes flere øyer i Ungavabukten, hvor den største er Akpatokøya. På den finnes det også rester etter Dorsetkulturen.

Ungavabuktens sørvestre del har en av verdens største forskjeller mellom flo og fjære. tidevannshøyden i elven Rivière aux Feuilles munning har blitt målt til 17 meter på våren.

## Referanser


## Eksterne lenker
*
Dell Technologies Championship

**Deutsche Bank Championship** er en golfturnering på PGA-touren som arrangeres over fire dager, med førsterunden på en fredag og sisterunden på Labor Day, en mandag. Turneringen ble grunnlagt i 2003 og spilles på Tournament Players Club of Boston i Norton i Massachusetts. Overskuddet doneres til Tiger Woods Foundation.

Deutsche Bank Championship er åpningsturneringen i serien Fall Finish i 2006, og blir en del av FedEx Cup i 2007.

## Vinnere

## Eksterne lenker
* 
* Profil på PGATOUR.com
Labor Day

**Labor Day** er en føderal fridag i USA som inntreffer den første mandagen i september. Dagen har sin opprinnelse i en parade arrangert av fagforeningen Knights of Labor den 5. september 1882 i New York City og har vært nasjonal fridag siden 1894 for å hedre den arbeidende kvinne og mann.

## Eksterne lenker
*
Bagdadbanen

**Bagdadbanen**, også kjent som **Berlin-Bagdad-banen** (tyrkisk: *Bağdat Demiryolu*, tysk: *Bagdadbahn*, arabisk: سكة حديد بغداد; fransk: *Chemin de Fer Impérial Ottoman de Bagdad*), er en jernbanelinje som ble bygget fra 1903 til 1940 for forbinde Berlin via Istanbul med (daværende) osmanske by Bagdad (i nåværende Irak) ettersom tyskerne ønsket å etablere en havn i Persiabukten. Strekningen var på rundt 1600 km gjennom dagens Tyrkia, Syria og Irak og knyttet jernbanelinjen med en bro over Bosporos, og således knyttet Asia til Europa.

Om man regner med sidespor i Syria og Irak, blir strekningen 3205 km. Den var et mesterstykke av ingeniørkunst for sin tid, og ble finansiert av tyske interesser med Deutsche Bank i spissen. Det praktiske bankarbeidet ble gjort av banksjefen Arthur von Gwinner. Politisk var keiser Wilhelm II opptatt av prosjektet; det ble sett på som en mulighet til å gjøre Tyskland uavhengig av USA med hensyn til leveranser av olje.

Fullførelsen av prosjektet tok flere tiår, og ved utbruddet av første verdenskrig var jernbanen fortsatt 960 km unna dets mål. Den siste strekningen til Bagdad ble bygget på slutten av 1930-tallet og det første toget som reiste mellom Istanbul og Bagdad var i 1940. Jernbanelinjen ble en kilde til internasjonal strid i løpet av årene umiddelbart før den første verdenskrig. Selv om det har blitt argumentert at striden ble løst i 1914 før krigen brøt ut, har det også blitt rettet argumenter at denne jernbanen var en ledende årsak til krigen.

Agatha Christie reiste med Bagdadbanen i 1928 og 1930. Det ble grunnlaget for hennes bok ''Mordet på Orientekspressen''.

## Strekning
Bagdadbanen er en fortsettelse av jernbanen fra Istanbul til Konya og går over Adana, Aleppo og Mosul til Bagdad. Senere ble den forlenget til Basra ved Persiabukten.

## Referanser


## Litteratur
* Chéradame, André (1911): *The Baghdad Railway*. London: Central Asian Society. OCLC 52087046
* Corrigan, H.S.W. (April 1967): «German-Turkish Relations and the Outbreak of War in 1914: A Re-Assessment», *Past and Present*. **36**. s. 144–152.
* Earle, Edward Meade ([1923] 1966): ''Turkey, The Great Powers, and the Bagdad Railway'', opptrykk, Russel and Russel 
* Jastrow, Morris, Jr. (1917): ''The War and the Bagdad Railway'', ISBN 1-4021-6786-5
* McMurray, Jonathan S. (2001): *Distant Ties: Germany, the Ottoman Empire, and the Construction of the Baghdad Railway*. Westport, CT. ISBN 0-275-97063-9.
* Pohl, Manfred; Lodemann, Jürgen (1988): *Die Bagdadbahn. Geschichte und Gegenwart einer berühmten Eisenbahnlinie*, Mainz, ISBN 3-7758-1189-3

## Eksterne lenker

* Baghdad railway, *Trains of Turkey*
Bjørnevasshytta

**Bjørnevasshytta** er en ubetjent turisthytte i Austheiene i Setesdal drevet av DNT Sør. 

Hytta ble bygget i 1889, sist ombygd 1995. På Bjørnevasshytta er det 32 sengeplasser.

Bjørnevasshytta ligger ved Store Bjørnevatn.

## Eksterne lenker
* Bjørnevasshytta på UT.no
Håhellerhytta

**Håhellerhytta** er en ubetjent turisthytte i Setesdalsheiane drevet av  DNT Sør. Hytta ble bygget i 1950 og ligger øst for Kvina om lag to kilometer fra veien mellom Setesdal og Sirdal. Området tilhører Valle kommune.

På Håhellerhytta er det ni sengeplasser. Tidligere lå det en fjellstue her. Den ble bygget i 1864. Før dette hadde det i en periode vært fast bosetning her inne i heia. Den første man vet om som bodde her, kom fra Åseral og bosatte seg her i 1818. Man antar at den siste som bodde her, flyttet fra stedet etter en snørik vinter i 1877. Da måtte dyrene slaktes, for man fant ikke høyet under all snøen. 

Arne Garborg har skrevet om en tur hvor han overnattet på Håhellerhytta i 1874:

## Eksterne lenker
* Håhellerhytta på UT.no
* Oddvar Tjomlid: ''Dei første bruene over øvre del av Kvinavassdraget blei bygd på grunn av driftesauene.'' Artikkel i Sirdølen 25. mars 2002
Josephsbu

**Josephsbu**  er en selvbetjent turisthytte i Setesdalsheiene drevet av  DNT Sør.

Hytta ble bygget i 1993. På Josephsbu er det 20 sengeplasser.

## Eksterne lenker
* Josephsbu på UT.no
Stakkedalen

**Stakkedalen**  var en ubetjent turisthytte i Setesdalsheiene drevet av Kristiansand og Opplands Turistforening. Den lå i Bygland kommune vest for Langeid. Hytta hadde mye besøk av folk som var på tur fra Langeid til Gaukhei turisthytte, da denne strekningen på ofte ble opplevd for lang for en dagstur. Fra Gaukhei til Stakkedalen var det om lag 15 km, og estimert gangtid var litt over fire timer.

Hytta ble bygget i 1949 av materialer som var igjen etter tyskerbrakker som var blitt satt opp under andre verdenskrig da tyskerne hadde planer om å bygge vei mellom Setesdal og Sirdal i området. Hytta ble ombygd siste gang i 1992. På Stakkedalen var det 10 sengeplasser.

Hytta ble overtatt av grunneieren i 2006. Han hadde ønsket å bygge en ny hytte nede i selve Stakkedalen, men selv om kommunen godkjente dette, ble det ble avslått av direktoratet, da hytta ville komme i Setesdal Vesthei - Ryfylkeheiane Landskapsvernområde. Han sa da opp avtalen med KOT om leie av grunn til hytte og overtok Stakkedalshytta selv. Ny hytte i området ble etablert i 2008 i Tjønndalen, som også tidligere hadde vært turisthytte, om lag 20 minutters gange fra Stakkedalshytta.

## Referanser


## Kilder
*Sigurd Haugsgjerd: «KOT kan misse Stakkedalshytta.» Artikkel i Setesdølen nr. 85, 2006 side 1 og 4
*Harald Flå: Vandringer i Setesdal Vesthei 2008, ISBN 978-82-91-49544-6, side 63

## Eksterne lenker
* Stakkedalen på KOTs sider
Stavskarhytta

**Stavskar** er en ubetjent turisthytte i Setesdalsheiene drevet av DNT Sør.

Hytta ble bygget i 1920, ombygd siste gang i 2004. På Stavskar er det åtte sengeplasser.

## Eksterne lenker
* Stavskar på UT.no
Svartenut

**Svartenut** er en selvbetjent turisthytte i Setesdalsheiene, drevet av DNT Sør, en av hovedforeningene i Den Norske Turistforening. Hytta åpnet i 1972 og ligger i Valle kommune i Agder, 984 meter over havet, i Setesdal Vesthei – Ryfylkeheiane landskapsvernområde.

Hytta har 20 sengeplasser fordelt på to soverom i første etasje og et loft/køyeseksjon i andre etasje.

Leveområdene for villrein i Agder er blitt vanskeligere, og Statsforvalteren i Agder foreslo i 2023 å legge ned hytta og avslutte merkingen av løpene til Håhelleren for å redusere ferdselen i området.  I august 2025 var det ennå ikke gjort noe vedtak om nedleggelse. 

## Historie og beliggenhet
Svartenut ble etablert som erstatning for overnattingskapasitet som gikk tapt etter oppdemmingen av Roskreppfjorden i 1963. Området benyttes som utgangspunkt for turer til blant annet Urdalsknuten (1 434 moh.) og Bossbu–Øyuvsbu nettverket.

Hytta er tilgjengelig fra Brokke–Suleskardveien eller via stier fra Evardalen, Øyuvsbu eller Berg–Stavskar.

## Se også
* DNT Sør
* Setesdal Vesthei

## Referanser

## Eksterne lenker
* Svartenut på UT.no
Rekviem (film)

***Rekviem*** er en tysk drama-grøsser fra 2006 regissert av Hans-Christian Schmid. Handlingen er basert på eksorsismen mot Anneliese Michel på begynnelsen av 1970-tallet, som førte til hennes død. Det ble laget en amerikansk film med samme tema året før, *[[The Exorcism of Emily Rose]]*. *Requiem* ligger imidlertid nærmere den faktiske historien.

## Handling

«Michaela Klingler» bor sammen med sine foreldre på den katolske landsbygda i Syd-Tyskland. Selv om hun har epileptiske anfall går foreldrene med på at hun kan begynne på et pedagogikkstudium i Tübingen. Hun utvikler et vennskap med en medstudine og innleder et kjærlighetsforhold. Lykken blir avbrutt av epileptiske anfall, og hun blir etterhvert overbevist om at hun er besatt av djevelen. I forbindelse med en oppgave utvikler hun en manisk arbeidstilstand som leder til et psykisk sammenbrudd. Venninnen vil at hun skal få hjelp av psykiatrien, men vennen bringer henne til foreldrehjemmet. Den hjemlige sognepresten starter en eksorsisme. Filmen ender uten å vise de verste bildene.

## Medvirkende
*Sandra Hüller: Michaela Klingler
*Burghart Klaußner: Karl Klingler
*Imogen Kogge: Marianne Klingler
*Anna Blomeier: Hanna Imhof
*Jens Harzer: Martin Borchert
*Johann Adam Oest: Professor Schneider

## Utmerkelser

### Deutscher Filmpreis 2006

**Bester Spielfilm: Filmband in Silber
**Beste darstellerische Leistung – weibliche Hauptrolle*: [[Sandra Hüller]]
**Beste darstellerische Leistung – weibliche Nebenrolle*: [[Imogen Kogge]]
**Bestes Kostümbild*: Bettina Marx
**Beste Tongestaltung*: Lars Ginzel, Dirk Jacob, Marc Parisotto, Martin Steyer

===Filmfestivalen i Berlin 2006===

*Sølvbjørnen – beste kvinnelige skuespiller: [[Sandra Hüller]]
*[[FIPRESCI]]-prisen

=== Bayerischer Filmpreis 2006 ===

**Beste kvinnelige skuespiller'': Sandra Hüller

## Referanser


## Eksterne lenker
*
Rishon LeZion

**Rishon LeZion** eller **Rishon LeZiyyon** (hebraisk: , «først til Sion») er en by på Israels kystslette, ca. 30&nbsp;km fra Tel Aviv og nord for Rehovot. Byen var opprinnelig en landbrukskoloni, grunnlagt i 1882. Kort tid etterpå begynte man med vindyrking i området, noe som la grunnlaget for et av Israels mest kjente vinhus, Carmel Mizrachi Winery (grunnlagt 1887). Byen utviklet seg hurtig i 1970-årene til en av Israels tettest befolkede byer. 

Rishon LeZion har ca. 215&nbsp;000 innbyggere (2004).

## Vennskapsbyer
*  Nîmes, Frankrike siden 1986
*  Münster, Tyskland
*  Lublin, Polen
*  St. Petersburg, Russland
*  Prince George's County, Maryland, USA
*  Metrowest, Essex County, New Jersey, USA
*  Braşov, Romania
*  Debrecen, Ungarn
*  Tianjin, Kina
*  Teramo, Italia
*  Heerenveen, Nederland
*  Gondar, Etiopia

## Referanser


## Eksterne lenker
*
Die innere Sicherheit

***Die innere Sicherheit*** (norsk: «den indre sikkerhet») er en tysk dramafilm fra 2000 regissert av Christian Petzold. 

## Handling

Filmen handler om ekteparet Clara og Hans, som antagelig er tidligere medlemmer av Rote Armee Fraktion, og deres datter Jeanne. Familien har vært på flukt fra politiet i femten år, men datterens begynnende pubertet blir stadig mer en sikkerhetsrisiko.

Den 15-årige Jeanne preges av foreldrenes terroristiske bakgrunn. Familien lever i skjul, og alle fremmede utgjør en fare. Piken har derfor aldri gått på skole eller hatt virkelige venner. På en strand i Portugal blir hun imidlertid kjent med surferen Heinrich fra Tyskland. Kort etter må familien reise tilbake til Tyskland, fordi de har mistet pengene og passene sine. I Tyskland møtes Jeanne og Heinrich igjen. Familien trenger desperat penger for å fortsette flukten fra politiet, og etter flere forsøk på å få hjelp av gamle venner, raner Hans og Clara en bank. Under ranet dreper Clara en mann. Den siste natten før deres planlagte flukt til Brasil tilbringer Jeanne med Heinrich, og forteller ham alt. Han varsler politiet, og neste dag blir familiens bil forfulgt av politiet og presset av veien. Jeanne er trolig den eneste overlevende.

## Medvirkende
* Julia Hummer som Jeanne,
* Barbara Auer som Clara
* Richy Müller som Hans
* Bilge Bingül som Heinrich
* Katharina Schüttler som Paulina

## Referanser


## Eksterne lenker
*
Teatro Olimpico

**Teatro Olimpico** er et renessanseteater i Vicenza. Det er Andrea Palladios siste verk. Teateret og de berømte kulissene som Vincenzo Scamozzi designet er unike. Ingen andre lignende renessanseverker har overlevd til vår tid. Sammen med byen Vicenza og andre bygg av Palladio i og omkring byen står teateret på UNESCOs liste over verdensarven.

Andrea Palladio så aldri teateret fullført. Arbeidet startet noen måneder før hans død. *Vicenza Accademia Olimpica* bestilte det i 1580. Det ble innviet 3. mars 1585 med Oedipus Rex av Sofokles. 

## Se også
*Andrea Palladio

## Eksterne lenker
* Italienske verensarvsider (engelsk)
* Centro Internazionale di Studi di Architettura Andrea Palladio Fondazione (engelsk)
Teymur Rəcəbov

**Teymur Rəcəbov**, eller **Teymur Radjabov** (født 12. mars 1987 i Baku) er en stormester i sjakk fra Aserbajdsjan. På FIDEs ratingliste per januar 2013 er Rəcəbov rangert som verdens 5. beste spiller med 2793 poeng.

Bare 15 år gammel slo Rəcəbov den regjerende verdensmesteren, Garri Kasparov, med de svarte brikkene i Linares-turneringen.

Rəcəbov møtte ofte norske Magnus Carlsen da de var juniorer. 18. mai 2007 møttes bare de to i *Le Match des Espoir* i Porto-Vecchio, Korsika. Nummer 1 og 2 på FIDEs juniorliste (på det tidspunkt) spilte først remis i to hurtigsjakkpartier, så det samme i to lynsjakkpartier. For å avgjøre spilte de et «Armageddon-parti» hvor Carlsen som hvit hadde 4 minutter betenkningstid og Rəcəbov som svart hadde 3 minutter. Betingelsene var at hvit måtte vinne, mens svart kunne klare seg med remis. Etter at Carlsen gjorde en feil vant Rəcəbov partiet og dermed turneringen.

## Referanser


## Eksterne lenker
* 
* 15 kritiske stillinger fra Rəcəbovs partier
VM i lynsjakk 2006

**Verdensmesterskapet i lynsjakk 2006** ble arrangert 5.&ndash;8. september i den israelske byen Rishon LeZion.

## Kvalifisering
Seksten spillere deltok i finalerunden, som ble avviklet 8. september. Alle spilte ett parti mot hver av de andre motstanderne (15 runder á 8 partier), såkalt «round robin».

Sju deltakere var forhåndsuttatt til finalen på grunnlag av Elo-ratingen, og i tillegg var Magnus Carlsen tatt ut av arrangøren som wildcard. De resterende åtte finaledeltakerne ble kåret via kvalifiseringsturneringer.

## Betenkningstid
Betenkningstiden i mesterskapet var 4 minutter per spiller per parti. I tillegg fikk hver spiller to sekunder ekstra tid for hvert utført trekk. 

## Finaleresultater
De åtte fremste plasserte i finalen ble følgende:

# Aleksandr Grisjtsjuk, 10,5 p
# Pjotr Svidler, 10,5
# Teimour Radjabov, 10,0
# Viswanathan Anand, 10,0
# Judit Polgár, 9,5
# Boris Gelfand, 9,5
# Étienne Bacrot, 8,0
# Magnus Carlsen, 7,5

Det måtte arrangeres stikkamp for å kåre verdensmesteren, og Aleksander Grisjtsjuk gikk seirende ut av duellen mot Pjotr Svidler.

## Eksterne lenker
* Turneringens offisielle hjemmeside
Sevier County

**Sevier County** er navnet på tre fylker i USA:

*Sevier County (Arkansas)
*Sevier County (Tennessee)
*Sevier County (Utah)
Hidalgo County

**Hidaldo County** er navnet på to fylker i USA:

*Hidalgo County (New Mexico) 
*Hidalgo County (Texas)
Colfax County

**Colfax County** er navnet på to fylker i USA:

*Colfax County (Nebraska) 
*Colfax County (New Mexico)
Harding County

**Harding County** er navnet på to fylker i USA:

*Harding County (New Mexico)
*Harding County (Sør-Dakota)
Ingvild Snildal

**Ingvild Nicoline Nerdrum Snildal** (født 1988) er en tidligere svømmer som representerte Asker Svømmeklubb. Hun ble europamester på 100 meter butterfly i 2012 – dette var hennes fjerde internasjonale medalje siden den første medaljen som var bronse på 50 meter butterfly i VM i 2009.

## Meritter
* Gull, sølv og bronse fra EM
* Bronse fra VM
* 49 NM-gull
* 11 NM-sølv
* 6 NM-bronse
* 3 kongepokaler (2007, 2009 og 2013) 
* Deltok i OL 2008 i Beijing og OL 2012 i London

## Nasjonale mesterskap
Hun tok sin første nasjonale tittel i Norgesmesterskapet i langbane 2005 i Ankerskogen på 50 m rygg. Siden den gang har hun vunnet 49 individuelle NM-gull, 11 sølv og 6 bronsemedaljer. Hun har vunnet kongepokalen i 2007, 2009 og 2013. De første to gangene sammen med Alexander Dale Oen, i 2013 sammen med Lavrans Solli.

### NM-medaljer

## Rekorder
Hun satte sin første norske rekord for senior 27. mai 2006, med 30,38 på 50 m rygg. Til sammen har hun (per 11.07.2013) satt 76 norske rekorder. Hun innehar per tiden 13 seniorrekorder og 3 juniorrekorder.

## Utmerkelser
2010 – Ingvild Snildal mottok prisen for *Årets gjennombrudd*  for sesongen 2009 under Idrettsgallaen 2010 i Håkonshall på Lillehammer.

## Eksterne lenker
* 
* Historiske EM Gull! NRK
* Rekord-Ingvild fikk kongepokalen Nettavisen
* VM-bronse til Snildal NRK
* Kongepokal til Snildal Budstikka
Lea County

**Lea County** er et fylke i den amerikanske delstaten New Mexico. Det ligger i det sørøstlige hjørnet av staten og det grenser mot Roosevelt County i nord og mot Chaves County og Eddy County i vest. Det har også grense mot delstaten Texas i sør og øst.

Lea Countys totale areal er 11&nbsp;380 km² hvorav 3 km² er vann. I 2000 hadde fylket 55&nbsp;511 innbyggere og administrasjonssenteret ligger i byen Lovington og fylkets største by er Hobbs.
## Eksterne lenker
*
Eddy County (New Mexico)

**Eddy County** er et fylke i den amerikanske delstaten New Mexico. Det ligger sør i staten og det grenser mot Otero County i vest, Chaves County i nord og mot Lea County i øst. Det har også grense mot delstaten Texas i sør.

Eddy Countys totale areal er 10&nbsp;872 km² hvorav 40 km² er vann. I 2000 hadde fylket 51&nbsp;658 innbyggere og administrasjonssenteret ligger i byen Carlsbad som også er fylkets største by. 
## Eksterne lenker
*
Tauentzienstraße

**Tauentzienstraße** er en forretningsgate i bydelene Charlottenburg og Schöneberg i Berlin. Den er del av den såkalte *[[Generalzug]]*, en bred boulevard med midtstripe hvor det opprinnelig gikk en bytrikk. Gaten ble anlagt i keisertiden etter forbilde av Paris' boulevarder og krysser hele det sydvestlige Berlin.

Gaten er oppkalt etter den prøyssiske generalen Friedrich Bogislav von Tauentzien (1760&ndash;1824).

Tauentzienstraße er den mest frekventerte handlegaten i Berlin. Bl.a. ligger Kaufhaus des Westens i gaten.
Bethoc av Skottland

**Bethoc av Skottland**, eller **Bethóc ingen Maíl Coluim meic Cináeda**, var den eldste datteren til kong Máel Coluim mac Cináeda (Malcolm II av Skottland) som ikke hadde noen sønner.

Det sterkeste arvelige krav til å etterfølge som skottenes konge gikk derfor via Bethóc. Omtrent rundt år 1000 giftet prinsesse Bethóc seg med Crínán av Dunkeld, lekmannsabbed og muligens mormaer. Den første sønnen av dette ekteskapet ble Donnchad mac Crínáin (Duncan I av Skottland) som overtok den skotske tronen i 1034. Tidlige skribenter har også forfektet at Máel Coluim mac Cináeda (Malcolm II av Skottland) selv hadde utsett Donnchad som sin etterfølger under reglene om tanisteri ettersom det var andre mulige krav til tronen.

En yngre søster av Bethóc ble gift med jarl Sigurd Lodvesson av Orknøyene.

Bethóc må ikke forveksles med Bethóc ingen Domnaill Bain meic Donnchada, en datter av Donald III av Skottland.

## Referanser


## Litteratur
* Anderson, Marjorie Ogilvy (1973): *Kings and Kingship in Early Scotland*, Rowman and Littlefield, nyutgivelse 2011.
Bispemøtet

**Bispemøtet** er et av Den norske kirkes lovfestede sentralorgan, og består av kirkens 12 biskoper.

Bispemøtet samles normalt to ganger i året, men kan også holde ekstra møter. Hovedoppgaven er å samordne de enkelte biskopers gjøremål. I saker som berører Den norske kirkes lære gir Bispemøtet uttalelse til Kirkemøtet.

Bispemøtets valgte preses («den som sitter foran») var fra oktober 2010 Helga Haugland Byfuglien, biskop i Borg bispedømme. Preses har 1998-2010 vært valgt for fire år og visepreses for to år. Bispemøtet har et arbeidsutvalg som består av preses, visepreses og ett medlem valgt for to år blant de øvrige biskopene. Nyordningen med en tolvte biskop som fast preses trådte i kraft i 2011. Biskop Helga Haugland Byfuglien ble i statsråd 25. mars 2011 utnevnt til den første faste preses i Bispemøtet, og ble innsatt i dette embetet under en festgudstjeneste i Nidarosdomen 2. oktober 2011.
Olav Fykse Tveit ble valgt til Byfugliens etterfølger 30. januar 2020.

Kirkerådets avdelingsdirektør for kirke og samfunn er generalsekretær i Bispemøtet. Siden 2020 er stillingen besatt av Elise Sandnes.

## Referanser


## Eksterne lenker
* Kirken.no Info om Bispemøtet
Luna County

**Luna County** er et fylke i den amerikanske delstaten New Mexico. Det ligger sør i staten og det grenser mot Sierra County i nordøst, Doña Ana County i øst, Grant County i vest og mot Hidalgo County i sørvest. Det har også grense mot Mexico i sør.

Luna Countys totale areal er 7&nbsp;680  km² hvorav 0 km² er vann. Fylket, som ble grunnlagt i 1901, hadde i 2000 25&nbsp;016 innbyggere og administrasjonssenteret ligger i byen Deming som også er fylkets største by.
## Eksterne lenker
*
Halfdan Hauge

**Halfdan Hauge** (født 28. september 1892 på Svinøya i Lofoten, død 6. februar 1976) var en norsk maler, en av Lofotmalerne.  

Han overtok sin fars hus (skomaker Lauritz Hauge, døde tidlig) i Svolvær og arbeidet som tønnemaker og skomaker.  Senere bosatte han seg på Austvågøy, og gikk over i fulltids kunstutøvelse først etter andre verdenskrig, og han holdt utstillinger bl.a. i Stockholm, Kiruna og Uppsala.  Det meste av hans arbeide omhandler livet i Svolvær.

Han var festspillkunstner ved Festspillene i Nord-Norge 1975, da hans *Trollfjordslaget* var plakatbilde.  Hans kunst er innkjøpt bl.a. til Universitetet i Tacoma. 

## Litteratur
* Nils Aagaard-Nilsen, *Halfdan Hauge – lofotmaler*, Lofotboka 2006.

## Eksterne lenker
* Nettutstilling
Kumamoto (prefektur)

**Kumamoto** (japansk: 熊本県 &ndash; *Kumamoto-ken*) er et prefektur på hovedøya Kyushu i Japan. Prefekturets hovedstad er byen Kumamoto.

## Historie
Området ble opprinnelig kalt *Higo*, men fikk sitt nåværende navn under Meijirestaurasjonen, som en del av avskaffelsen av det føydalske systemet.

## Geografi
Kumamoto-prefekturet ligger i den sentrale delen av Kyushu, den sørligste av de fire japanske hovedøyene. Området grenser blant annet til Fukuoka og Oita i nord, Miyazaki i øst, og Kagoshima i sør.

Aso-fjellet (1592 m), en aktiv vulkan, ligger øst i Kumamoto-prefekturet. 

### Byer
Det er 14 byer i Kumamoto-prefekturet:

*Amakusa 
*Arao 
*Aso 
*Hitoyoshi 
*Kami-Amakusa 
*Kikuchi 
*Koshi 
*Kumamoto
*Minamata 
*Tamana 
*Uki 
*Uto 
*Yamaga 
*Yatsushiro

## Referanser


## Eksterne lenker
* 
* Kumamoto-lenker
Étienne Bacrot

**Étienne Bacrot** (født 22. januar 1983 i Lille) er en fransk stormester i sjakk.

Bacrot begynte å spille sjakk som fireåring. I 1993 vant han VM for barn under 10 år i Bratislava, og EM for spillere under 10 år i Szombathely.

Han vant det franske mesterskapet i 2002, en bedrift han gjentok året etter. I 2004 vant han samtlige 11 partier i det franske lagmesterskapet, og oppnådde samtidig, som første franske spiller noensinne, en FIDE-rating på over 2700 poeng. 

På FIDEs liste over verdens fremste spillere per september 2009 ligger Bacrot på 28.-plass med en rating på 2709.

## Eksterne lenker
* 
* 20 kombinasjoner fra Bacrots partier (engelsk)
Glenn Ford

**Gwyllyn Samuel Newton Ford** (født 1. mai 1916 i Québec by i Québec i Canada, død 30. august 2006 i Beverly Hills i California), bedre kjent under scenenavnet **Glenn Ford**, var en canadiskfødt amerikansk skuespiller.

Glenn Ford spilte inn over 100 filmer, den siste i 1991, og regnes som en legende fra Hollywoods gullalder. Han har fått en stjerne på Hollywood Walk of Fame.

Blant Fords mest kjente filmer er *[[Gilda]]* (1946) og *[[Jeg er loven]]* (1953).

## Filmografi (utvalg)
* 1946 – *[[Gilda]]*
* 1952 – *Danserinnen fra Trinidad*
* 1953 – *[[Med livet som innsats]]*
* 1953 – *[[Solgudens Skatt]]*
* 1953 – *[[Jeg er loven]]*
* 1954 – *[[Blindt begjær]]*
* 1955 – *[[Ildgjerningsmannen]]*
* 1955 – *[[Vend dem ikke ryggen]]*
* 1955 – *Avbrutt melodi*
* 1955 – *Rød løper til galgen*
* 1956 – *Din sønn er stjålet*
* 1956 – *Jubal*
* 1956 – *Første kule treffer*
* 1956 – *Tehuset Augustmånen*
* 1958 – *Den siste torpedo*
* 1961 – *Lomma full av flaks*
* 1962 – *De fire ryttere*
* 1962 – *Fare uten ansikt*
* 1963 – *Pappas venninner*
* 1966 – *[[Brenner Paris?]]*
* 1967 – *Pistolmannen fra Red River*
* 1968 – *Revolverens kalde tale*
* 1976 – *[[Slaget om Midway]]*
* 1978 – *[[Superman (1978)|Superman]]*
* 1980 – *[[Dødelig virus]]*
* 1981 – *[[Happy Birthday to Me]]*
* 1981 – *Snikmordernes dag*

## Referanser


## Eksterne lenker
*
Abura-zumashi

**Abura-zumashi** (油ずまし) er skapninger fra den japanske mytologien. Abura (油) betyr «olje» på japansk.

Abura-zumashi lever etter sigende i enkelte fjellpass i den japanske prefekturet Kumamoto. De viser seg hver gang noen snakker om dem.

Det sies at disse skapningene har hoder som minner om en potet eller en stein, og dekker kroppen med en stråkappe.  De skal være ånder av munker eller prester som stjal lampeolje. Før vi fikk elektrisitet var olje en veldig verdifull vare, som ble brukt til å lyse og varme opp hjemmene. Derfor ville prester og munker som stjal olje bli forvandlet til abura-zumashi som straff.

Det er kanskje dette prestlige opphavet at man tror disse vesnene er vise og rolige. Selv om de til tider kan være skøyeraktige, er de aldri farlige.

## Se også

* Overnaturlige vesener
Grant County (New Mexico)

**Grant County** er et fylke i den amerikanske delstaten New Mexico. Det ligger sør i staten og det grenser mot Catron County i nord, Sierra County i øst, Luna County i sørøst og mot Hidalgo County i sør. Det har også grense mot delstaten Arizona i vest.

Grant Countys totale areal er 10&nbsp;276 km² hvorav 4 km² er vann. I 2000 hadde fylket 31&nbsp;002 innbyggere og administrasjonssenteret ligger i byen Silver City som også er fylkets største by. Fylket har fått sitt navn etter USAs 18. president Ulysses Simpson Grant som også var general under den amerikanske borgerkrigen.
## Eksterne lenker
*
Aleksandr Grisjtsjuk

**Aleksandr Igorevitsj Grisjtsjuk** (russisk Александр Игоревич Грищук, født 31. oktober 1983) er en russisk stormester i sjakk.

Per 1. juni 2014 har han en FIDE-rating på 2792, noe som plasserer ham på en 3.-plass på listen over verdens sterkeste spillere. 

Han er også en av verdens beste hurtigsjakkspillere (3.-rangert) og lynsjakkspillere (10.-rangert). I september 2006 gikk han til topps i VM i lynsjakk etter stikkamp mot Pjotr Svidler.

## Eksterne lenker
*
Super Mario Advance

***Super Mario Advance*** er et videospill som ble lansert i 2001 som en opprustet nyutgivelse av videospillet *[[Super Mario Bros. 2]]*.

Spillet ble utviklet og utgitt av Nintendo for spillplattformen Game Boy Advance. I spillet kan spillerne velge mellom å være Mario, Luigi, Prinsesse Peach eller Toad; opp til fire spillere kan spille sammen. Spillet har 20 baner.
## Referanser
Fokker 100

**Fokker 100** er et tomotors jetfly som ble produsert av den nederlandske flyfabrikken Fokker i årene 1987 til 1997. Flyet er en videreutvikling av Fokker F28 Fellowship og tar om lag 100 passasjerer og brukes mye til regionale flygninger. Produksjonen ble stoppet da Fokker gikk konkurs i 1997. Det var da bygget 283 eksemplarer av flytypen.

Fokker 100 ble levert med to forskjellige motortyper, Rolls-Royce Tay Mk 620-15 med en ytelse på 61,6 kN og Mk 650-15 med en ytelse på 67,2 kN. Sistnevnte gav større startvekt og bedre rekkevidde. Vanlig passasjerkapasitet med én klasse var 107 passasjerer, men flytypen kunne gi plass til opptil 122 passasjerer.

Fokker 100 kunne også fås i en fraktflyvariant med betegnelsen **Fokker 100QC** og en nyttelast på opptil 11&nbsp;500 kg, samt en VIP-variant som **Fokker Executive Jet 100** utstyrt med mer luksuriøst inventar etter kundens ønske.

## Eksterne lenker
* Fokker 100 Regional Jet
Hidalgo County (New Mexico)

**Hidalgo County** er et fylke i den amerikanske delstaten New Mexico. Det ligger i det sørvestlige hjørnet av staten og det grenser mot Grant County i nord og mot Luna County i øst. Det har også grense mot delstaten Arizona i vest og mot Mexico i sør.

Hidalgo Countys totale areal er  km² hvorav 1 km² er vann. I 2000 hadde det  innbyggere og administrasjonssenteret ligger i byen Lordsburg som også er fylkets største by. Fylket ble grunnlagt i 1919 og har fått sitt navn etter den meksikanske byen Hidalgo, som ligger nord for Mexico by, der fredsavtalen som avsluttet den amerikansk-mexicanske krigen (1846–1848) ble undertegnet. Andre kilder mener at det er oppkalt etter presten Miguel Hidalgo.
## Eksterne lenker
*
Svarabhakti

**Svarabhakti** (fra sanskrit, «del av vokal» eller «innskuddsvokal»), eller svarabhaktivokal, er et språklig fenomen som går ut på at en hjelpevokal plasseres mellom to konsonanter for å forenkle uttalen av ord. Fenomenet opptrer i ulike språk til ulike tider, men er ikke noe som skjer med nødvendighet. Svarabhaktivokalen er ofte en *e*, men kan også være andre vokaler.

Kan også betegnes som **epentese** (fra gresk *epenthesis*) som innebærer at et fonem eller en stavelse skjules inni i et ord, som oftest for å lette uttalen.

## Eksempel i norsk
I noen dialekter på Vestlandet, Agder og Vest-Telemark finnes det spor av svarabhaktivokal. Endringen skriver seg tilbake til rundt 1300-tallet. I de tilfeller hvor den foregående stavelsen sluttet på konsonant, kom det inn en *e* for å lette uttalen. Den utlydende r-en er senere falt bort slik at bare e-en står igjen i disse dialektene. Dette illustreres i følgende eksempler:

Denne svarabhaktivokalen er mest til stede i de nevnte dialekter og finnes bare sporadisk i andre norske dialekter og i skrift. To eksempler er *fing*'e**r'' og ''tømm**e*'r,* som skriver seg tilbake til norrønt *fingr* og *timbr*, men det vanligste er, som det fremkommer av eksemplene over, at r-en er falt bort uten at det er kommet til en svarabhaktivokal.

## Eksempler fra andre språk
I engelsk opptrer svarabhakti på regulær basis foran endelsen *-s* dersom stavelsen foran ender med en lignende konsonant, f.eks. *house* → *houses* (flertall) og *watch* → *watches* (3. person presens av verb).

I japansk, hvor ingen ord har mer enn én konsonant etter hverandre i samme stavelse, tilpasses «problematiske» stavelser fra engelsk til japansk uttale ved hjelp av en svarabhaktivokal. F.eks. heter det engelske ordet *street* (med tre konsonanter først) på japansk *sɯtoɺiːto*. Her fungerer *ɯ* og *o* som svarabhakti etter hhv. s og t.
Herbert Spencer

**Herbert Spencer** (født 27. april 1820, død 8. desember 1903) var en engelsk filosof. Han overførte Darwins utviklingslære til å gjelde kunst, vitenskap og samfunnsyn.

Det var Herbert Spencer som skapte uttrykket «survival of the fittest».

## Referanser


## Eksterne lenker
* ''A Perplexed Philosopher’' af Henry George (1892)
Pia Ibsen

**Pia Ibsen** (født 24. mars 1956)  er en norsk barnebokforfatter. 

Pia Ibsen er bosatt i Bergen. Hun har tre barn.

## Bibliografi
### Barnebøker
* 1994: *Mina og restaurantmysteriet*
* 1995: *Mina og den gale grevinne*
* 1996: *Mina i dårlig selskap*

### Lydbøker
* 1995: *Mina og restaurantmysteriet*
* 1997: *Mina og den gale grevinne*
* 2001: *Mina i dårlig selskap*

### Oversettelser
* 1997: *Mina und der Schmuck der Gräfin* (*Mina og den gale grevinne* på tysk), 1997

## Eksterne lenker
* Digitaliserte bøker av Pia Ibsen hos Nasjonalbiblioteket
Bill Haley

**Bill Haley** (født **William John Clifton Haley** 6. juli 1925 i Highland Park i Michigan i USA, død 9. februar 1981 i Harlingen i Texas) var en av de første amerikanske «rock 'n roll»-musikerne. Han var grunnlegger av gruppa Bill Haley and His Comets, først som The Saddlemen, på slutten av 1940-tallet sammen med John Grande og Billy Williamson.

Han regnes av mange sammen med Elvis Presley for å være rockens grunnlegger. Han er kjent for sanger som «Rock Around the Clock», som kom ut i 1954. Filmmusikalen med samme navn ble lansert i 1956. Låta ble også brukt som tittelmelodi i dramafilmen *[[Vend dem ikke ryggen]]* fra 1955.

Haley ble i 1987 innlemmet i Rock and Roll Hall of Fame.

## Referanser


## Eksterne lenker
* 
* 
*
Moen

**Moen** er et norsk steds- og etternavn. Navnet kommer av bestemt form entall av substantivet mo, et flatt område, eller slette, gjerne en tørr og sandet slette. Per januar 2020 brukte  personer dette navnet.

Navnet brukes i flere sammenhenger:

## Nordmenn med etternavnet Moen
*Anita Moen, langrennsløper
*Christian Sæther Moen, fotballspiller
*Ellen Moen, forsvarsadvokat og journalist
*Fritz Moen, ble utsatt for Norges eneste kjente tilfelle av dobbelt justismord
*Geir Moen, friidrettsutøver
*Gunnlaug Moen, illustratør og avistegner
*Lars Moen, politiker (Ap)
*Ole Moen, historiker, USA-spesialist
*Ole Martin Moen, lokalpolitiker (FrP, DLF)
*Petter Vaagan Moen, fotballspiller
*Sigurd Moen, skøyteløper
*Svein Oddvar Moen, fotballdommer
*Teddy Moen, fotballtrener
*Tor Erik Moen, fotballspiller

## Steds- og gårdsnavn
Det er også mange steder i Norge som heter **Moen**, blant annet:
*Moen (Gran)
*Moen (Hustadvika)
*Moen (Målselv)
*Moen (Risør)

## Annet
* **Moen**, ofte i formen «mo'n», er også et vanlig kallenavn på norske ekserserplasser og militærleire, som ofte er anlagt nettopp på furumoer og sandsletter, deriblant på Heistadmoen, Gardermoen, Setermoen, Gråtenmoen, Drevjamoen, Eggemoen, Evjemoen, Gimlemoen, Høybuktmoen, Jørstadmoen og Maukstadmoen. Uttrykket «å være på mo'n» betyr «å avtjene verneplikten i militæret».

## Referanser


## Se også
* Mo
McKinley County

**McKinley County** er et fylke i den amerikanske delstaten New Mexico. Det ligger vest i staten og det grenser mot San Juan County i nord, Sandoval County i øst og mot Cibola County i sør. Det har også grense mot delstaten Arizona i vest.

McKinley Countys totale areal er  km² hvorav 17 km² er vann. I 2000 hadde fylket  innbyggere og administrasjonssenteret ligger i byen Gallup. Fylket har fått sitt navn etter USAs 25. president William McKinley.

## Eksterne lenker
*